ПРОТОКОЛ №21
ОТ ИЗВЪНРЕДНО ЗАСЕДАНИЕ НА КОМИСИЯТА ПО
ПРЕДЛОЖЕНИЯТА И АТЕСТИРАНЕТО НА ВСС,
ПРОВЕДЕНО НА 08.04.2015 г.

ПРИСЪСТВАТ: Милка Итова, Галя Георгиева, Даниела Костова, Светла Петкова, Камен Иванов, Елка Атанасова, Магдалена Лазарова. 
Отсъстват: Румен Боев, Ясен Тодоров
На заседанието присъстваха: 
Мария Христова – директор на дирекция „Съдебни кадри и конкурси на магистрати”, Цветанка Тиганчева – началник-отдел „Конкурси на магистрати”.

Протоколирал: Даниела Иванова

І. РАЗНИ

Р-1. ОТНОСНО: Мотивирано предложение за повишаване и преместване на класираните кандидати за заемане на длъжност „съдия” във Върховен касационен съд – наказателна колегия, по обявения конкурс с решение на Висшия съдебен съвет по протокол № 39/10.09.2014 г. (обн. в ДВ бр. 80/26.09.2014 г.)

С решение на ВСС по протокол № 39/10.09.2014 г. на основание чл.189, ал.1 вр. чл. 180 от ЗСВ, е обявен конкурс за повишаване в длъжност и преместване чрез събеседване за заемане на 4 /четири/ свободни длъжности за „съдия" във Върховен касационен съд – наказателна колегия.
Решението е обнародвано в ДВ бр. 80/26.09.2014 г, а приемът на документи е извършен в периода 27.09.2014 г. – 10.10.2014 г., включително. С решение на Комисията по предложенията и атестирането по протокол № 63 от заседание, проведено на 11.11.2014 г., е утвърден списъка на допуснатите 15 /петнадесет/ кандидати. 
За провеждане на конкурса с решение по протокол № 60/11.12.2014 г. ВСС е определил поименния състав на конкурсната комисия, както следва Елена Тодорова Величкова - председател, Галина Владимирова Захарова, Евелина Александрова Стоянова, Севдалин Иванов Мавров, Даниела Савчова Атанасова, Блага Георгиева Иванова и Жанина Любенова Начева – съдии във Върховен касационен съд.
Конкурсната комисия е провела събеседването с допуснатите кандидати на 19 март и 20 март 2015 г., като на определените дати са се явили 12 /дванадесет/ кандидати.
В изпълнение на чл. 193, ал. 1 от ЗСВ на КПА е предоставена цялата конкурсна документация по проведения конкурс, ведно с резултатите от класирането, мотивираното становище на конкурсната комисия, протокола-стенограма от проведеното събеседване, както и становищата на Комисия „Професионална етика и превенция на корупцията”, съгласно чл. 192, ал. 4 от ЗСВ, от които е видно, че всички кандидати притежават в пълнота необходимите нравствени качества, за да бъдат повишени на длъжността „съдия” във Върховен касационен съд – наказателна колегия.
Предвид гореизложеното Комисията прие, че конкурсът е проведен при спазване разпоредбите на Закона за съдебната власт и Правилата и 

Комисията по предложенията и атестирането
Р  Е  Ш  И:
 
1.1. ПРЕДЛАГА на Висшия съдебен съвет да проведе гласуване по поредността на класирането, като на свободните 4 /четири/ длъжности “съдия” във Върховен касационен съд – наказателна колегия се повишат класираните кандидати, до попълване на местата.

1.2. ВНАСЯ предложението в заседанието на Висшия съдебен съвет, насрочено на 09.04.2015 г. 

Р-2. ОТНОСНО: Предложение за определяне на изпълняващ функциите административен ръководител – председател на Административен съд  гр. Хасково.

Комисията по предложенията и атестирането
Р  Е  Ш  И:

2.1. ПРЕДЛАГА на Висшия съдебен съвет да определи, на основание чл. 175, ал.4, изр. 2 от ЗСВ, Ива Трифонова Байнова – заместник-административен ръководител – заместник-председател на Административен съд гр. Хасково за изпълняващ функциите “административен ръководител – председател” на Административен съд  гр. Хасково, считано от датата на вземане на решението до встъпване в длъжност на нов административен ръководител, с месечно трудово възнаграждение, съгласно Таблица 1 на ВСС. 

2.2. ВНАСЯ предложението в заседанието на Висшия съдебен съвет, насрочено на 09.04.2015 г. 

ПРЕДСЕДАТЕЛ НА
КОМИСИЯТА ПО ПРЕДЛОЖЕНИЯТА
И АТЕСТИРАНЕТО:  (п)

МИЛКА ИТОВА